Profetiese kuns in die kerk | Voelgoed
by Blogger - Gina van Staden / Sep 13, 2017 / 0 Kommentaar / Gelees deur 159 mense.
Deesdae raak Christelike kuns ál gewilder. Maar wat is profetiese kuns en hoekom is dit so 'n waardevolle bediening in die liggaam van Christus?
Hetsy die kuns van skilder, sang, skryf, ontwerp, dans, ens. - enige kunsvorm wat deur God se Gees geïnspireer is en Sy hart as kern daarvan het, staan bekend as profetiese kuns.
Of ons nou skilderye verf van visoene of drome wat ons gekry het (of selfs net beelde wat vassteek in ons gees) of liedjies en stukke skryf met woorde wat die Heilige Gees in ons hart gesit het – dit dra alles die salwing van God, vir Sy verheerliking.
Maar baie keer hoor ek mense sê: "Ek het nie 'n kreatiewe haar op my kop nie," en dan is my antwoord altyd dieselfde: "Ons is almal in God se Beeld geskape en die eerste ding wat Hy gedoen het was om te skep. So ons almal het 'n mate van skepping in ons – party net groter mates as ander".
En dan hoor ek ander sê: "Ek wil so graag skilder, maar ek suck daarmee" of "ek kan net stokmannetjies teken". Wel, as jy iets probeer uitdruk op doek of papier wat die Heilige Gees in jou hart geplaas het, sal dit eenvoudig net 'n baie anointed stokmannetjie wees.
Elke stuk profetiese kuns kom met 'n 'Heilige Gees filter'. Sy Gees gaan saam met elke skepping en Hy interpreteer die spesifieke stuk werk vir wie ook al daarna kyk. Dit het die potensiaal om bevryding, genesing en dieper insig (onder andere) te bring aan die een wat daana kyk.
Die voordele van kuns is nou al so baie bewys – dit verlaag stresvlakke, is 'n baie sterk beradings tool vir mense wat deur trauma of 'n moeilike tyd was, die lys gaan aan en aan. Dit is dan nie net waardevol vir die persone wat daarna kyk nie, maar ook dié wat dit skep. Dit vorm ook 'n diep intimiteit met God omdat dit so sterk onder Sy salwing geskied.
Kuns as bedieningsvorm word darem al in 'n paar kerke erken, maar nog nie heeltemal verstaan deur almal nie. Dis so 'n spesiale, unieke en waardevolle bediening om te hê en ek wil kerk leiers aanspoor om meer navorsing te doen daaroor en dit by te voeg by hul gemeentes.
• 'n Goeie Suid-Afrikaanse naslaan boek is Dr. Helette Louw se boek, Prophetic Art: Where Spirit meets art...God Speaks. Dis 'n in-diepte samevatting oor die profetiese, wat dan ook kunsvorm insluit.
• Profetiese kunstenaars kan aansluit by die Facebook-gemeenskapsblad, Prophetic Artists in South Africa.